ประกาศกระทรวงสาธารณสุข เรื่อง กำหนดหลักเกณฑ์ วิธีการ และเงื่อนไขการสรรหากรรมการผู้ทรงคุณวุฒิในคณะกรรมการเครื่องสำอาง 
ประกาศกระทรวงสาธารณสุข
ประกาศกระทรวงสาธารณสุข
เรื่อง กำหนดหลักเกณฑ์
วิธีการ และเงื่อนไขการสรรหากรรมการผู้ทรงคุณวุฒิ
ในคณะกรรมการเครื่องสำอาง[๑]
 

อาศัยอำนาจตามความในมาตรา
๗ วรรคสาม แห่งพระราชบัญญัติเครื่องสำอาง พ.ศ. ๒๕๕๘ เพื่อให้การสรรหากรรมการผู้ทรงคุณวุฒิในคณะกรรมการเครื่องสำอางเป็นไปด้วยความเหมาะสมรัฐมนตรีว่าการกระทรวงสาธารณสุข
จึงประกาศกำหนดหลักเกณฑ์ วิธีการ
และเงื่อนไขการสรรหากรรมการผู้ทรงคุณวุฒิในคณะกรรมการเครื่องสำอาง ไว้ดังนี้

หัวข้อ
ข้อกำหนด
คุณสมบัติ
  และ
ลักษณะต้องห้าม
๑.
  อายุไม่เกิน ๗๐ ปี ในวันที่ได้รับตำแหน่ง
๒.
  สัญชาติไทย
๓.
  ในกรณีที่เป็นผู้แทนจากสมาคมหรือมูลนิธิที่มีวัตถุประสงค์เกี่ยวกับการคุ้มครองผู้บริโภคต้องไม่มี
  บิดา มารดา สามีหรือภรรยา และบุตร หรือตนเอง
  เป็นกรรมการผู้จัดการหรือเป็นหุ้นส่วน หรือผู้ถือหุ้น
  หรือดำรงตำแหน่งอื่นใดที่มีลักษณะงานคล้ายคลึงกันนั้นในร้านค้า ห้างหุ้นส่วน
  หรือบริษัทที่ประกอบกิจการเกี่ยวกับผลิตภัณฑ์เครื่องสำอาง
๔.
  ต้องไม่ดำรงตำแหน่งใด ๆ ทางการเมือง นอกจากการเป็นสมาชิกพรรคการเมือง
การได้มาซึ่ง
กรรมการ
ผู้ทรงคุณวุฒิ
๑.
  ให้มีคณะกรรมการสรรหากรรมการผู้ทรงคุณวุฒิ จำนวน ๔ คน ประกอบด้วย
- เลขาธิการคณะกรรมการอาหารและยา
   ประธานกรรมการ
-
  รองเลขาธิการคณะกรรมการอาหารและยา  กรรมการ
 ที่กำกับดูแลสำนักควบคุมเครื่องสำอางและวัตถุอันตราย
-
  รองอธิบดีกรมวิทยาศาสตร์การแพทย์ หรือผู้แทน  กรรมการ
-
  ผู้อำนวยการสำนักควบคุมเครื่องสำอางและวัตถุอันตราย  กรรมการและเลขานุการ
๒.
  ให้คณะกรรมการสรรหากรรมการผู้ทรงคุณวุฒิ
  คัดเลือกผู้ที่สมควรได้รับการแต่งตั้งเป็น
กรรมการผู้ทรงคุณวุฒิ
  ที่มาจากสมาคมหรือมูลนิธิที่มีวัตถุประสงค์เกี่ยวกับการคุ้มครอง
ผู้บริโภค
  จำนวน ๕ คน และที่มาจากผู้ประกอบธุรกิจเกี่ยวกับการผลิต นำเข้าหรือขาย
เครื่องสำอาง
  จำนวน ๕ คน
๓.
  เสนอชื่อบุคคลในข้อ ๒ ให้รัฐมนตรีว่าการกระทรวงสาธารณสุข คัดเลือกผู้ที่มาจาก
สมาคมหรือมูลนิธิที่มีวัตถุประสงค์เกี่ยวกับการคุ้มครองผู้บริโภค
  จำนวน ๓ คน และผู้ที่มาจากผู้ประกอบธุรกิจเกี่ยวกับการผลิต
  นำเข้าหรือขายเครื่องสำอาง จำนวน ๓ คน เพื่อแต่งตั้งเป็นกรรมการผู้ทรงคุณวุฒิในคณะกรรมการเครื่องสำอาง

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๑๑
ธันวาคม พ.ศ. ๒๕๕๘
ปิยะสกล สกลสัตยาทร
รัฐมนตรีว่าการกระทรวงสาธารณสุข






ปริยานุช/จัดทำ
๒๙ ธันวาคม
๒๕๕๘

วริญา/ตรวจ
๗ มกราคม ๒๕๕๙



























[๑] ราชกิจจานุเบกษา
เล่ม ๑๓๒/ตอนพิเศษ ๓๔๐ ง/หน้า ๖๓/๒๔ ธันวาคม ๒๕๕๘